b'\n_START_ARTICLE_\nDen sydlige halvkule\n_START_PARAGRAPH_\nDen sydlige halvkule er den delen av jordens overflate som er syd for ekvator._NEWLINE_Den omfatter fire kontinenter (Antarktika, Australia, det meste av Syd-Amerika og ca. en tredjedel av Afrika) delt av fire hav (Syd-Atlanteren, Indiahavet, Stillehavet og Sydishavet). Sommeren inntreffer rundt desember til februar og vinteren rundt juni til august.\n_START_SECTION_\nKlima\n_START_PARAGRAPH_\nDen sydlige halvkule har et noe mildere klima enn tilsvarende breddegrader p\xc3\xa5 den nordlige halvkule. Unntaket er Antarktis som er kaldere enn Arktis. Dette er fordi den sydlige halvkule har betydelig mer hav og mindre land. Vann endrer temperatur saktere enn land._NEWLINE_P\xc3\xa5 den sydlige halvkule passerer solen fra \xc3\xb8st til vest via nord. Nord for Stenbukkens vendekrets kan solen st\xc3\xa5 rett over bakken (senit) eller noe mot syd midt p\xc3\xa5 dagen. At solen beveger seg via nord gj\xc3\xb8r at den tilsynelatende beveger seg fra h\xc3\xb8yre mot venstre, motsatt av det den gj\xc3\xb8r p\xc3\xa5 den nordlige halvkule. Skygger fra sollys beveger seg mot klokken gjennom dagen, og solur har stigende timer i retning mot klokka. Ved solform\xc3\xb8rkelser beveger m\xc3\xa5nen seg fra venstre mot h\xc3\xb8yre foran solskiven n\xc3\xa5r det observeres syd for Stenbukkens vendekrets._NEWLINE_Sykloner og tropiske stormer spinner med klokken p\xc3\xa5 den sydlige halvkule (i motsetning til mot klokken p\xc3\xa5 den nordre halvkule) p\xc3\xa5 grunn av corioliseffekten._NEWLINE_Den s\xc3\xb8ndre tempererte klimasonen, en underinndeling av den sydlige halvkule, er nesten utelukkende kystklimasoner. Denne sonen inkluderer hele Uruguay, Lesotho, Swaziland og New Zealand; mesteparten av Chile, Argentina, S\xc3\xb8r-Afrika og Australia; og deler av Paraguay, Brasil, Namibia, Botswana, Mosambik og Madagaskar.\n_START_SECTION_\nDemografi\n_START_PARAGRAPH_\n10% av jordens befolkning bor p\xc3\xa5 den sydlige halvkule.'